**Pr1 - Instal·lacions de Software específic**

**Pràctiques de classe**

**Notes i consells:**

Les preguntes s’hauran de treballar seguint l’ordre numèric

Abans de començar a treballar, llegeix i comprèn tots els enunciats, perquè les preguntes estan relacionades entre sí.

Descarrega els fitxers dels links proporcionats al moodle.

Documenta tots els passos seguits.

Per demostrar que la tasca és correcta, cal capturar tot el procés: passos, configuracions i missatges que surten en pantalla.

Disposem d’una aula d’informàtica anomenada INF1. En aquesta aula treballen usuaris com Maruha Towers, Rodrigo Momentito, Néstor Nillador, Maria Delaó i Claudia Gonalmar. Maruha, Néstor i Maria treballen de becaris; Rodrigo i Claudia d’investigadors.

1. Volem instal·lar de manera massiva a tots els equips de la unitat organitzativa INF1 el programa **7Zip**. La instal·lació es farà automàticament durant el procés d’inici de la màquina.
2. Immediatament després de la seva instal·lació, per precaució la direcció decideix cancel·lar l’ús del programa **7Zip** i demana desinstal·lar-lo de manera automàtica.
3. Ens diuen que els investigadors necessiten treballar amb el programa **Firefox** i s’ha decidit que s’instal·larà quan aquests usuaris facin referència al programa. Comprova que sols els membres d’aquest grup tindran accés al programa.
4. Després d’un temps d’ús, es detecta que el rendiment del grup d’investigadors ha baixat considerablement i es decideix que ja no interessa tenir instal·lat el programa **Firefox.** Et demanen desinstal·lar-lo de manera automàtica.
5. Es torna a decidir que als becaris els pot interessar disposar del programa **7Zip**, encara que es sospita que potser no a tots ells. Així que ens demanen que els becaris que estiguin interessats en provar aquest programa ho puguin fer, donant-los la possibilitat de que ells mateixos se l’instal·lin. El primer en provar-ho és l’usuari Maruha. Comprova què passarà després amb la usuària Maria.
6. Un cop acabat el programa de proves, direcció decideix cancel·lar el programa **7Zip** i et demanen desinstal·lar-lo de manera automàtica. Comprova si els becaris ja no disposen del programa i si continuen tenint la possibilitat d’instal·lar-lo.