uf1. instal·lació, configuració i explotació del sistema informàtic

**PRÀCTICA 2 – USUARIS I GRUPS LOCALS A UBUNTU**

**Aquesta màquina parteix de la màquina Ubuntu realitzada a la pràctica 1.**

**Recordeu que no cal entregar les pràctiques però que elaborar-la us pot servir, a banda del propi aprenentatge, per tenir-la com a referència per a l’examen pràctic i preparar els diferents tests.**

**Plantegeu la pràctica amb els paràmetres que aquí s’indiquen, i alhora, en cas d’incidències o problemes, trobeu la manera per resoldre-ho i continuar amb els diferents apartats.**

**MOLT IMPORTANT: Abans de començar, llegiu completament tot l’enunciat.**

L’**IES Freddy Mazas** està fent un cicle d’Administració de Sistemes Informàtics en la Xarxa. Com no tenen molts diners, sols disposen d’una màquina. Evidentment treballen des d’usuaris i grups locals.

Aquesta pobra màquina tindrà els següents usuaris:

* Els alumnes seran els comptes AL1, AL2, AL3, AL4 i AL5.
* Els professors seran MORTADELO, FILEMON i OFELIA.
* Tots els alumnes tenen com a grup inicial **menors**.
* L’administrador serà la professora OFELIA, perquè és la persona que més domina informàtica ja que va fer un curset d’Introducció al Word a l’any 1995.
* L’usuari MORTADELO té molt mala memòria i no pot memoritzar contrasenyes complicades. Per això se li posarà de password “1234” (sense les cometes).
* Els usuaris alumnes tindran la contrasenya buida per defecte, i el primer cop que inicien sessió obligarà a canviar-la. Els professors tindran de contrasenya ‘P@ssw0rd’

Tenint en compte les consideracions anteriors, feu les següents tasques:

1. Creeu els comptes d’usuaris i de grups corresponents. Fes servir tant comandes com entorn gràfic.
2. Els alumnes tindran el compte actiu fins que acabi el curs, el dia 27 de maig de 2022
3. L’alumne **AL1** es vol donar de baixa, quines modificacions farà l’administrador?
4. Si el director del centre expulsa 15 dies els usuaris **AL3** i **AL4** per mal comportament durant les classes, quins canvis farà ara l’administrador? Fes servir comandes en AL3 i entorn gràfic en **AL4**.
5. El director vol que **Filemon** sigui també administrador, quins canvis s’efectuaran? Fes servir únicament comandes.
6. El director ara vol que la **Ofelia** deixi de ser administradora. Realitza aquesta tasca, però en aquest cas fes servir únicament l’entorn gràfic.